मैथिली फ़िल्म ओ रंगमंचक अभिनेता अनिल मिश्रा एकटा स्थापित नाम अछि। मूल रूप सँ सीतामढ़ी जिला'क चोरौत गामक निवासी अनिल मिश्रा भंगिमा (पटना), प्रतीक (मधुबनी), मैलोरंग (नई दिल्ली) सँ नाटक केने छथि आ क' रहल छथि । रंगमंच सं एखनो जुड़ल अनिल जी कयकटा मैथिली फिल्म मे अभिनय केने छथि। अनिल मिश्रा के बारे में मैलोरंगी प्रकाश झा जी खुलि कय कहैत छथि - " मुक्ति पर्व नाटक मे दिल्लीक लोक हिनका साम्ब सन मजबूत चरित्र मे देखलन्हि अछि । मैलोरंग द्वारा प्रस्तुत नाटक मुक्ति पर्व में दिनांक 29. 08. 2011 क'. सुन्दर अभिनेता छथि. " । "सिंदूरदान" ,"एक चुटकी सिन्दूर" (मैथिली) मे मुख्य नायक आ "शादी बियाह" (भोजपुरी) मे सहनायक'क भूमिका'क संगहि हिन्दी धारावाहिक "जिमी और जूते","चाचा चौधरी ",भाग ना बांचे कोय" आ मैथिली धारावाहिक 'नयन न तिरपित भेल', 'जंगला मंगला' आदि मे सशक्त अभिनय कयने छथि । राजसी मैथिली फ़िल्म प्रोडक्शनके अधीन निर्मित, पं बलदेव झा द्वारा प्रस्तुत आ किशोर नाठ जी द्वारा निर्देशित फ़िल्म "चट मंगनी पट बियाह " आ "सिनेहिया" हिनक आबय बल मैथिली फ़िल्म अछि।
 आम तौर पर मैथिली फिल्मो का निर्माण नहीं के बराबर होता है लेकिन जल्द ही एक फिल्म 'सजना के अंगना में सोलह सिंगार' प्रदर्शित होने वाली है . 'सजना के अंगना में सोलह सिंगार' कहानी है समाज में व्याप्त अनाचार, दुराचार, भ्रष्टाचार और किसी पिटी परंपराओं की । इस फिल्म द्वारा समाज को समाज में हो रहे कुरीतियों और विकृतियों का सही आईना दिखाकर एक सही दिशा देने का प्रयासभर है। इसके मुख्य पात्रा हैं राहुल भारती, राखी त्रिपाठी, शिव आर्यन, तृप्ति माडकर, ललन सिंह, राजीव सिंह, विनित झा, रीता श्रीवास्तव, रूबी, अरूण, विनोद, गुआर, दीपाली चैबसे एवं मुरलीधर निर्माण परिकल्पना एवं संवाद संदीप झा के कथा-पटकथा, गीत-संगीत एवं निर्देशक मुरलीधर का हैं छायांकन युसूफ खान, चित्र संकलन विभूति भूषण, नृत्य केदार सुब्बा, द्वंद रोशन श्रेष्ठ कार्यकारी निर्माता घनश्याम निसार है।
 लगभग एक दशक उपरांत निर्देशक मुरलीधर सस्ता जिनगी मंहगा सेनुर के अपार सफलता के बाद दूसरी फिल्म मिथिलावासी मिथिला भाषी के बीच लेकर आ रहे हैं 'सजना के अंगना में सोलह सिंगार' का जो सितम्बर में प्रदर्शित होने जा रही है।
 -अंग्रेजी साहित्य क स्टूडेंट छी, एक्टिंग मे कोना आबि गेलहु?
 -स्कूल-कॉलेज मे थियेटर करैत रही। दिल्ली विश्वविघालय क श्री वेंकटेश्वर कॉलेज स जखन ग्रेजुएशन करि रहल छलहुं तखने थियेटर ग्रुप ज्वाइन केने रही। कॉलेज क ड्रामा सोसाइटी मे शामिल भेल रही आ एक साल प्रेसिडेंट सेहो बनल रही। ओहि दौरान काफी थियेटर केने रही आ एहि स संबंधित वर्कशॉप मे भाग सेहो लेने रही।
 -अहांक पैतृक घर कतए भेल, परिवारक आओर कियो एहि फील्ड मे छथि?
 -हमर पैतृक घर बिहार क दरभंगा जिला क डरहार नामक गाम भेल। पापा फर्स्ट फ्लाइट कोरियर मे एमडी (नेपाल) छथि। परिवार क कोनो सदस्य एक्टिंग या फिल्म प्रोडक्शन क फील्ड मे नहि छथि।
 -एहि मुकाम तक पहुंचबा मे कोनो तरह संघर्ष ?
 -कॅरियर मे जतय तक पहुंचलहु अछि, माता-पिता क पर्याप्त सहयोग रहल। कहियो कोनो काज लेल ओ मना नहि केलथि। शुरूआत मे कनि दिक्कत भेल, मुदा आब जखन हमरा टीवी पर देखैत छथि, त सबकए नीक लगैत छैन।
 -कौन-कौन सीरियल मे काम केलहु अछि?
 -'धूम मचाआघ् धूम', 'जिया जले', 'ज्योति' आ 'शौर्य आ सुहानी' मे अभिनय करबाक अवसर भेटल अछि। सीरियल 'जिया जले' आ 'शौर्य आ सुहानी' मे लीड रोल छल।
 -इमैजिन टीवी पर आबि रहल 'रक्त संबंध' मे कौन तरह क रोल अछि?
 -'रक्त संबंध' मे आन्हर लड़की 'संध्या' क रोल करि रहल छी। ओ पांच बहिन मे सबस छोट अछि। ओकर विवाह क दिन ओकर पिता खुदकुशी करि लैत छथि आ फेर पांचों बहिन क परिवार सेहो अछि।
 -एकटा आन्हर लड़की क रोल करब केतब मुश्किल छल?
 -इ रोल करब अपना मे चुनौती छल, मुदा हम एकरा स्वीकार केलहुं। एहि स पहिने सेहो हम मेंटली अनसाउंड क किरदार निभा चुकल छी। 'संध्या' कए आंखि मे रोशनी नहि हेबाक कारण स ओकरा लेल हर चीज खूबसूरत छै। ओ अपन दायरा मे सुंदरता कए परिभाषित करैत अछि।
 -एहि सीरियल मे आ के के अछि?
 -एहि मे हमर अलावा किटी कृष्णमूर्ति, सायंतनी घोष, गुनगुन, भार्गवी चिरमूले, सोनाली निकम, मोहन अगाशे, सचिन श्राफ, ध्रुव भंडारी आदि छथि।
 -भविष्य मे कौन तरह क काज करब पसिन करब?
 -जतय काज भेटत, नीक काज भेटत, हम जरूर करब।
 -की-की शौक अछि अहांक?
 -पढ़बाक शौक अछि, फिल्म सेहो खूब देखैत छी। क्लासिक आ ऑटोबायोग्राफी पढ़ब काफी पसिन अछि। अमिताभ घोष क किताब हमरा नीक लगैत अछि। एखन अबरार अल्वी क 'टेन ईयर वीथ गुरूदत्त' पढ़ि रहल छी।
 -ककरो स रिलेशन?
 -हमरा असगर रहब नीक लगैत अछि आ संघर्ष करब सेहो।
 फिलहाल हम ककरो संग कोनो 'रिलेशन' मे नहि छी।
 प्र- राहुल सबस पहिने इसमाद स गप करबा लेल धन्यवाद।
 प्र- अहांक पैतृक घर कतए भेल, परिवारक आओर कियो एहि फील्ड मे छथि?
 राहुल- हमर घर मधेपुरा भेल। हमर जन्म 21 फरबरी 1977 कए मधेपुरा जिलाक एकटा छोट सनक गाम बुधमा में भेल अछि। ...।
 प्र- अहांक एकटा कलाकार बनबा मे माता-पिताक एतबा योगदान अछि।
 राहुल- हम पढाई लिखाई मे ठीक रही। अपन क्लास मे फर्स्ट करैत रही, ताहि लेल माता-पिता सेहो कहियो कला स कोनो समझौता करबा लेल दबाव नहि देलथि। हुनकर सहयोग क कारण आइ एहि ठाम छी।
 प्र- अहांक पढाई कतए भेल।
 राहुल- प्रारंभिक शिक्षा स ल कए स्नातक तक क शिक्षा सहरसा जिला मे मनोहर लाल टेकरीवाल कॉलेज स केलहुं। सांख्यकी स स्नातक केला क बाद दिल्ली एलहुं आ त्रिवेणी कॉलेज स फोटोग्राफी मे स्नातक केलहु, मुदा भीतरक कलाकार मन...फोटोग्राफी मे नहि रहबा लेल बेर बेर दबाव द रहल छल। किछु दिन क बाद हिमाचल प्रदेश क मंडी ड्रामा स्कूल स ड्रामेटिक आर्ट मे डिप्लोमा करबाक फैसला लेलहुं आ ओहि ठाम स निकललाक बाद सीधा मायावी नगरी मुंबई...।
 प्र- अहांक कला यात्रा कोना शुरू भेल।
 राहुल- हम जीवन क पहिल स्टेज नाटक अपन कॉलेज क दिन मे सहरसा मे केने रही, जेकर नाम छल अमली... सहरसा क आह्वान नाट्य मंच केने छल। आरटी रंजन क निर्देशन मे मंचित इ नाटक सहरसाक लोक क दिल मे बैस गेल छल आ हमरा एकटा सशक्त अभिनेता क रूप मे उभरबाक मौका भेटल।
 प्र- मुंबई मे केहन अनुभव रहल, काज भेटबा मे केतबा दिक्कत भेल।
 राहुल- अनुभव नीक रहल आ आज भेटबा मे कोनो पैघ दिक्कत नहि भेल। मुंबई एला क बाद पहिल बेर अभिनय करबाक मौका भेटल बाहुबली धारावाहिक मे ललन सिंह क भूमिका स। बिहार क बाहुबली नेता पर बनल ई धारावाहिक मे हमरा काफी स्कोप भेटल आ हमर काज क सराहना भेल। जेकर परिणाम सेहो सोंझा आयल। हिंदी फिल्म दिलनशी मे काज भेटल।
 प्र- अहां मैथिली सिनेमा मे सेहो काज कए रहल छी।
 राहुल- जी, हमर पहिल मैथिली फिल्म सजना क आँगन मे सोलह श्रृंगार दशहरा क सुभ अवसर पर अपना लोकनि क बीच आउत। एही मे हमर मुख्य भूमिका अछि। एकर अलावा सेहो हम दू टा मैथिली फिल्म कोशी मैया आ सबरी क बैर, आ एकटा हिंदी फिल्म पुष्पांजलि कए रहल छी।
 प्र- अहां मैथिली सिनेमाक विकास लेल प्रयासरत छी, कोनो योजना अपन क्षेत्रक विका लेल सेहो अछि।
 राहुल- योजना त बहुत अछि, मुदा जाहि पर गंभीरता स विचार कए रहल छी ओहि मे सएकटा सहरसा जिला मे एकटा नाट्य विद्यालय खोलबाक योजना कहि सकैत छी। अपन गाम घर क जे कलाकार टका या नीक दिशा निर्देश क आभाव मे अपन कलाकार मन कए हत्या करैत छथि हुनका लेल इ नाट्य विद्यालय वरदान साबित होएत।
 प्र- राहुल अहांक आगामी सिनेमाक सफलताक बधाई आ इसमाद संग गप करबा लेल धन्यवाद।
 राहुल- इसमाद कए सेहो शुभकामना आ धन्यवाद।
 प्र. -मुंबई मे संगीत सीखैथ अनायास अभिनय आ निर्देशन दिस कोना भेल अपनेक पदार्पण ?
 हमर जुडाव बनल....
 क संगीत निर्देशन करैत पुनः हिन्दीक 'मेम साहेब','यथार्थ' आदि फ़िल्मक संगीत करबाक अवसर भेटल...आ फेर इप्टाक प्रभवे अभिनय दिस सेहो रुख कयल....
 प्र. -पहिल बेर कोन फिल्म मे अभिनय कयलियैक...?
 प्र. -आ सस्ता जिनगी महग सेनुर सँ निर्देशकीय पारी.... . ?
 प्र. -मुदा एहि बीच मे हम कने 'आउ पिया हमर नगरी' दिस आन' चाहब. . जकर ९०% निर्देशन अहाँ कयने छलहुं...मुदा.... ?
 उ. -(बात कटैत) एहि विन्दु पर फेर कहियो गप्प हेतैक....
 प्र. -ठीक छै.... सजना के आँगन .... के निर्माता के छथि आ कोन विषय-वस्तु पर अछि एकर पटकथा ?
 उ. -संदीप झा शिक्षाविद छथि आ कैकटा इंजिनियरींग कॉलेज चला रहल छथि ...वैह निर्माण क' रहल छथि "सजना के आँगन मे सोलह सिंगार" क आ संवाद सेहो वैह लिखने छथि ...कथा-पटकथा-संगीत आ निर्देशन हमर अछि...मिथिला समाज मे व्याप्त कुरीति सभ फ़िल्मक केंद्र मे अछि मुख्य फोकस विधवा विवाह पर अछि.... .
 प्र. -कने गीत-संगीत पर प्रकाश दैतियैक ....
 प्र. -अभिनय पक्ष मे के सभ छथि.... आ फिल्म कहिया धरि प्रदर्शित हेबाक संभावना अछि...?
 उ. -सस्ता जिनगी ...क गजराज राजीव सिंह अपन खलनायाकीक दोसर पारी मे छथि...राहुल सिन्हा,राखी त्रिपाठी,तृप्ति नाडकर आदि से अभिनय सशक्त केने छथि आ से त' दर्शक सेहो कहता.... 23,सितम्बर,2011 कें फिल्म प्रदर्शित करबाक योजना अछि....
 प्र. -अंत मे मैथिली फिल्म उद्योग मे लागल युवा सभ लेल की कहबई अपनें ...?
 उ. -हम त' यैह कहबनि जे पहिने सीखू आ तखन एहि क्षेत्र मे आउ आ मैथिली सिनेमा कें समृद्ध करू .... दोयम दर्ज़ा के काज नै करू ... एहि सँ नै अहांक भला होयत आ ने मैथिलीक .... दर्शक सँ सेहो कहबनि जे बाज़ार सँ पायरेसी नहि कीनि...ओरिजिनल डिस्क कीनि अपन भाषाक फिल्म उद्योग कें समृद्ध करी .... .
 प्र-आगाँ की योजना सभ अछि मैथिली फ़िल्मक सन्दर्भ मे...?
 उ. -एकटा नव फिल्म पर काज चलि रहल अछि ...आगाँ माँ जानकीक इच्छा....
 प्र. -अहाँ अपन व्यस्ततम समय मे सँ किछु समय द' सकलहु .... ताहि लेल हम ईसमाद परिवार दिस सँ हार्दिक आभार प्रकट करैत छी.... .
 मैथिली आओर हिंदी रंगमंच स सिनेमा जगत तक पहुंचबा मे अभिनेता शशिरंजन क समक्ष कईटा बाधा आयल। तेरे मेरे सपन मे कलुआ क पात्र कए जीवंत कए ओ अपन प्रतिभाक प्रमाण दुनिया क समक्ष द चुकल छथि। 2010 मे स्टार परिवार अवार्ड लेल फेवरेट मज़ेदार सदस्य क रूप मे नामांकित शशिरंजन एखन धरि आध दर्जन स बेसी सीरियल क चुकल छथि। प्रस्तुत अछि मधुबनीक छोट सन गाम क रहनिहार "बंटी" उर्फ शशिरंजन स प्रकाश झाक इ'समाद लेल भेल गपशप क किछु खास अंश-:
शशिरंजन आई-काल्हि अहाँ लगातार टेलीवीजन पर देखाइत छी. ई हमरा सब मैथिली भाषीक लेल आह्लादकारी अछि. कहू जे अहाँ अभिनय दिस कोना प्रेरित भेलहुँ ?
 हम अपन पठन-पाठन लेल मधुबनी मे रहैत छलहुँ। ओही ठाम एक बेर "गीत एवं नाटक प्रभाग" क एकटा आयोजन भेल छल। ई संयोगे छल जे हमहूँ अपन किछु मित्र संग एहि आयोजन के देखबाल लेल गेल रही। आयोजन मे भेल नाटक हमरा अत्यंत प्रभावित केलक आ ओही दिन स' हम एहि विधा दिस आकर्षित भेलहुँ।
 अभिनय कोना आ कत' स' लिखलहुँ ?
 गीत एवं नाटक प्रभाग द्वारा आयोजित नाटक देखि हम स्थानीय संस्था के तकैत पहुँचलहुँ। मधुबनीक "जमघट" नामक संस्था। यैह संस्था अछि जतए हम अपन अभिनयक प्रथम पाठ सिखलहुँ। एकरा बाद कतेको संस्था संग जुड़ी हम नाटक करैत रहलहुँ। मधुबनीक बाद हम दिल्ली चलि एलहुँ। अहू ठाम हम लगातार रंगमंच स जूड़ल रही। नाटक हमरा बड्ड बेसी आकर्षित करैत अछि। हम बहुतो नाटक केलहु। एखन तक लगभग 20 स 25 टा नाटक मे हम भाग ल चुकलहु। यैह विधा मात्र अछि जाहि स अहाम नीक अभिनय क' सकैत छी। एहि तरहें कहि सकैत छी जे अभिनयक प्रारंभिक प्रशिक्षण मधुबनी मे भेल आ बाद मे दिल्लीक विभिन्न संस्था सभ स जूड़ि कए ।
 एखन तक मैथिली मे कोन कोन नाटक केलहु अछि ?
 मैथिली मे बहुत बेसी नाटक करबाक सौभाग्य हमरा नै प्राप्त भेल मुदा तौयो वागीश झा लिखित बिजुलिया भौजी नाटक के कतेको प्रस्तुति केलहु हम। एकरा बाद दिल्ली मे मैलोरंग स महेन्द्र मलंगियाजीक लिखल काठक लोक, राजकमल चौधरी जीक लिखल कमलमुखी कनिया नाटक केलहु। मैलोरंग स' गोरखधंधा नामक नाटकक पूरा तैयारी सेहो केने रही मुदा ओहि साल बाढ़ि के प्रलय के कारण आयोजने स्थगित भ गेल तेँ ओ नाटक मंचित नहि भेल। ओना हम इहो कहि दी जे मैथिली मे हमरा महेन्द्र मलंगिया बहुत प्रभावित करैत छथि।
 मैथिलीक कोन निर्देशक अहाँ के नीक लगैत छथि आ किएक ?
 मैथिली मे हम एखन तक जतेक काज केलहुँ ओहि मे मात्र दूटा निर्देशक संग काज करबाक मौका प्राप्त भेल हमरा। पहिल छथि कमलानंद 'विभूति' आ दोसर छथि प्रकाश झा। ई दुनू गोटे हमरा नीक लगैत छथि। दुनू गोटेक काज करबाक तरीका नीक छनि।
 एखन तक हिन्दीक कोनो कोन नाटक केलहुँ अछि आ किनका संग ?
 मैथिलीक कोन कोन संस्था अहाँ के नीक लगैत अछि आ किएक ?
 मैथिली मे एखन कतेको रंग संस्था सब काज कए रहल अछि मिदा हमरा मात्र तीन टा संस्था नीक बुझना जाइत अछि। मिनाप (मिथिला नाट्यकला परिषद), पटनाक भंगिमा आ दिल्लीक रंग संस्था मैलोरंग। एहि तीनू संस्थाक सब कलाकार आ निर्देशक लोकनि एतेक अनुभवी आ बेजोड़ छथि जे हमरा बेर बेर आकर्षित करैत अछि। ई सब गोटे एतेक जबरदस्त कहानी उठबैत छथि जे सबहक मोन के छुबि लैत अछि। नीक अभिनेता आ अभिनेत्रीक रहबाक कारण हिनकर प्रस्तुति कमाल के होई छैन।
 फिल्म जगत मे कोना एलहुँ ?
 दिल्ली में रंगमंच करैत करैत किछु दूरदर्शन के काज भेटए लागल। ओही स' माध्यम बनैत गेल। आ तेँ आब फिल्मों तक पहुँच गेलहुँ।
 एहि विधा यानी नाटक आ फिल्म दिस अयबा मे पारिवारिक सहयोग कोना की रहल ?
 हम मिथिलाक कायस्थ परिवारक बेटा छी, जाहि ठाम पढाई बहुत माइने रखल जाइत अछि। पिताजी के कहनाम रहैन कि हमरा लग एतेक रुपैया नहि अछि जे तोरा कोनो कोर्से वगैरह करबा देबौ। तेँ तोरा जे करबाक छौ से कर मुदा पढाई नै छोड़िहें। पारिवारिक वातावरण नीक छल। परिवार स आर्थिक त ओतेक नई मुदा मानसिक रूप स पूरा सहयोग भेटल।
 कोन कोन सिरियल केलहुँ अछि ?
 एखन तक जे किछु काज केलहु अछि ओहि मे किछु महत्वपूर्ण अछि  -  स्टार प्लस पर "तेरे मेरे सपने" ( जाहि लेल हमरा 2010 में स्टार परिवार अवार्ड में फेवरेट मज़ेदार सदस्य के रूप मे नामांकित कैल गेल), आ एहि चैनलक लेल "प्रतिज्ञा" धारावाहिक सेहो केलहुँ। स्टार वन पर "दिल मिल गए" आ "ढूंढ लेगी मंजिल हमें" बांकी दूरदर्शन क लेल किछु .... .
 अहाँक तेरे मेरे सपन मे कलुआ क पात्र के अत्यंत खूबसूरतीक संग निभेलहुँ। एकरा स' संबंधित किछु संस्मरण हमरो सब के कहू।
 एहि पात्रक लेल तीन महिना स ऑडिसन चलि रहल छल। हम बेर बेर ऑफिस गेलौं मुदा ऑडिसन नहि भ रहल छल। एक दिन ऑडिसन भ गेल आ ठीक दू दिन बाद फ़ोन आएल जे अहाँ चुनि लेल गेल छी। पहिले हमरा लागल जे दस-पन्द्रह दिनक रॉल होते। मुदा, जखन पता चलल जे ई पात्र सेकंड लीड छै त अत्यंत ख़ुशी भेल। सब स पहिले माँ के फ़ोन केलौं। दू दिनक कार्यशाला भेल। शूटिंगक पहिला दिन बहुत डर लागल जे एतेक बड़का पात्र मिडिया मे आई तक नै केलौं, कहीं कोनो गलती नै भ जाय। मुदा निर्देशक, केमेरामैन, सह-कलाकार आ पूरा टीम के सहयोग स कोनो तरहक दिक्कत नहि भेल आ सब के भरपूर प्यार भेटल।
 एहि किरदार के करबा मे केहन अनुभव भेल ?
 कलुआ एकटा गामक पात्र अछि। हम स्वंम ग्रामीण परिवेश मे पल-बढ़ल छी तें बेसी दिक्कत नहि भेल। हमर काज सब कए बहुत नीक लगलनि। सिरियल करबाक अनुभव बहुत आत्मीय छल। आइयो लोक हमरा कलुआ कहि क बजबैत छथि। ई सुनि नीक लगैत अछि।
 अहाँ बहुत रास विज्ञापन मे सेहो अबैत छी - कोन कोन अछि से कहूँ ?
 सेट मैक्स लेल कयल गेल अहाँक विज्ञापन हमरा सब कए काफी आकर्षित केने छल। एहि स संबंधित किछु जानकारी दिअ। ओ ई जे कोना ई किरदार अहाँ के भेटल आ कोना एकर शुटिंग समपन्न भेल ?
 सेट मैक्सक विज्ञापन लेल लगभग तीन सौ लोकक ऑडिसन लेल गेल। एक सौ पचास मुंबई मे आ एक सौ पचास लखनऊ मे। एही विज्ञापनक शूटिंग लखनऊ मे भेल छल तेँ निर्देशक के इच्छा छलनि जे मुख्य अभिनेता (सुन्दर) लखनऊ मे भेट जाए त नीक। मात्र चारि गोटे के चयनित कयल गेल छल, जाहि मे एकटा हमहूँ रही। हमरा छोड़ि बाकी सब कलाकार लखनऊ क छथि। मात्र तीन दिन मे एकर शूटिंग करबाक छल। एतेक हड़बड़ी मे कनी कठिन रहल मुदा लास्ट शॉर्ट (स्वीटी वेट फॉर द ब्रेक) एक टेक मे भेलाक बाद, जखन पूरा यूनिट ताली बजेलक तखन बहुत खूशीक अनुभव भेल छल। वापसीक समय निर्देशक महोदय कहलथि... 'मेंने तुम्हारा ऑडिसन देख कर ही कहा था - ये लड़का ज़रूर थिएटर का है'। हमरा लेल बस यैह अवार्ड जेना छल। जे कियो ई विज्ञापन देखलथि अछि ... बेर बेर फोन करैत छथि।
 एहि विधा मे एयबा लेल की सब आवश्यक अछि नबका तूरक लेल ?
 ज़बरदस्त मेहनत आ ज़बरदस्त धैर्य। एकरा अलावा किछु नहि। जे मेहनत नहि करए जनैत छथि आ जिनका लग धैर्य नहि छनि ओ लोकनि एहि क्षेत्र मे नहि आबैथि।
 मैथिली फिल्मक स्थितिक लेल अहाँक की विचार अछि ?
 अपन मैथिली सिनेमा क इ विडम्बना अछि, जे एहि मे बहुत कम लोग छथि जे सृजनात्मक और कलात्मक दुनू काज करए जनैत छथि। ई लोकनि पहिने व्यापारिक सोच ल अबैत छथि। तैयो हमरा इ इच्छा त ज़रूर अछि जे जाहि जगह पर हिंदी आ भोजपुरी सिनेमा अछि ओतए मैथिलि सिनेमा होई।
 मैथिली कए ल कए की सब योजना अछि ?
 मुंबई शहर मे त मैथिली स कनी दूर छी। मैथिली स जुड़ाव तखने होइत अछि जखन अपना गाम गेलहुँ। बाकि दिल्ली मे "मैलोरंग" मे जाइत छी। बांकि जँ मैथिली मे किछु करबाक मौका भेटत त ज़रूर तैयार छी करबाक लेल।
 इ'समाद स गप करबा लेल अहां कए धन्यवाद।
 प्रकाश जी अहांक आ इसमाद कए सेहो बहुत बहुत धन्यवाद।
 Subscribe to: Posts (Atom)